Амаль адначасова з напісаннем трактата Міхалона, у 1547 г., адбылася і першая спроба стварэння літаратурнай мовы на падставе ўласна балцкай гутаркі. Яе здзейсніў пад час навучэння ў Крулявецкім (Кёнігсбергскім) універсітэце Марцін Мажвід, на хвалі рэфармацыі выдаўшы па-літоўску пратэстанцкі катэхізіс. Але гэтая спроба была запаздалай: хаця літоўскамоўныя выданні ў далейшым і з’яўляліся час ад часу, але так і засталіся маргінальнай з’явай у культурным жыцці ВКЛ.